Sundhedsydelser som et personalegode dækker over flere situationer. Der kan være tale om en forsikringsordning, eller der kan være tale om enkelte sundhedsbehandlinger. Har I som virksomhed tegnet en syge- og ulykkesforsikring for medarbejderne, som kun dækker noget arbejdsrelateret, er dette gode skattefrit for medarbejderen. Men dækker forsikringen også skader opstået i medarbejderens fritid, skal I beskatte medarbejderen af forsikringspræmien.  Beskatningspligten gælder også I situationer, hvor I ikke har tegnet en forsikring, men blot betaler for enkelte sundhedsbehandlinger.